चीन-पाक परमाणु सहयोग आईएईए निगरानी के अधीन  
चीन ने कहा कि पाक के साथ उसका परमाणु सहयोग अंतरराष्ट्रीय दायित्वों के अनुरूप है और आईएईए की निगरानी के अधीन है।
चीन ने गुरुवार को कहा कि पाकिस्तान के साथ उसका परमाणु सहयोग अंतरराष्ट्रीय दायित्वों के अनुरूप है और अंतरराष्ट्रीय परमाणु ऊर्जा एजेंसी :आईएईए: की निगरानी के अधीन है।  पाकिस्तानी संवाद एजेंसी एपीपी की एक रिपोर्ट के अनुसार चीनी विदेश मंत्रालय की प्रवक्ता जियांग यू ने मंत्रालय की प्रेस ब्रीफिंग में कहा, चीन और पाकिस्तान के बीच परमाणु सहयोग के संबंध में मैं यह जोर देना चाहूंगी कि हाल के वषरे में दोनों देशों ने इस क्षेत्र में कुछ सहयोग किए हैं।  उन्होंने यह स्पष्ट किया कि दोनों देशों के बीच का यह सहयोग अंतरराष्ट्रीय दायित्वों के अनुरूप है ओर आईएईए निगरानी के अधीन है। जियांग ने इंगित किया कि दोनों देशों के बीच के सहयोग को आईएईए के लिए पारदर्शी बनाया गया है।